Liezel van der Westhuizen vroegoggend op 94.5KFM | rooi rose Liezel van der Westhuizen vroegoggend op 94.5KFM | rooi rose
Liezel van der Westhuizen vroegoggend op 94.5KFM
Het jy gehoor? Liezel van der Westhuizen skuif van haar Sondagaande-tydsgleuf tussen 19:00 en 22:00 na weeksoggende tussen 05:00 en 06:00 op die Kaapse radiostasie 94.5KFM. Foto's deur Hanri Human
Vanaf 1 Julie 2017 kan Kapenaars wat vroeg reeds uit die vere is, uitsien na 'n bekende stem op 94.5KFM, wanneer Liezel van der Westhuizen die 05:00 tot 06:00-tydsgleuf oorneem.
Liezel, wat lief is vir uitdagings, het 'n hele paar 'eerstes' agter haar naam
In 2011 was sy die heel eerste persoon in die wêreld wat 'n sosiale media-aangedrewe fiets gery het en dit boonop tydens die Kaapstad-fietstoer. Deur die rit te voltooi het sy gehelp om fietse aan 'n liefdadigheid in Khayelitsha te skenk.
In 2012 het sy die eerste vrou ter wêreld geword wat 'n Ysterman-driekamp aanbied. Met meer as 50 Ysterman-kompetisies wat wêreldwyd plaasvind en almal deur mans aangebied word, was dit 'n groot oomblik.
In 2013 & 2014 het sy die eerste plek in die Breede Somer Kano-reeks – Gemengde Dubbels behaal.
Met haar passie vir sport en fiksheid, kan luisteraars van Liezel se nuwe program energieke besprekings op 'n daaglikse basis verwag, sowel as musiek, verkeer en vele geleenthede om deel te neem aan pret-uitdagings en selfs nou en dan saam met haar te oefen. Hierdie oefensessies sal op beginners gemik wees en 'n verskeidenheid sportsoorte insluit – van draf en fietsry tot kanoevaart en bergfietsry.
Liezel het self 'n hele paar indrukwekkende sport-prestasies op haar kapstok – onder andere het sy al die IRONMAN-driekamp (3.8k m swem, 180 km fietsry and 42.2 km hardloop), die IRONMAN 70.3 (met 'n gebreekte pols, daarby) en al twee keur die Dusi Kano-Marathon voltooi. Sy is ook 'n gesertifiseerde diepsee duiker en hou daarvan om haar liefde vir die oseaan met onderwater ontdekkingsreise uit te leef. Van haar gunsteling-duik-bestemmings sluit in Madagaskar, die Maldives en Bali.
Behalwe vir spiere inspan en uithouvermoë toets, het Liezel ook 'n sagte plek vir diere – veral die wat mishandel word of sonder huise gelaat is – en sien sy uit om van hul stories met mense te deel. Sy hoop dat hierdie gesprekke 'n rol sal speel in die aanmoediging van 'n aannemingskultuur onder Kaapenaars. Sy het self al twee worshondjies aangeneem – Leia wat sy by die DBV gevind het en Luke wat sy verlede week van die Cape Dachshund Rescue aangeneem het.